شەفەق نیوز/ وەزارەت نەفت عراق، ئمڕوو جمعە، راگەیان ک خوەی پەیمان
دا سعودیە وەکەمەوکردنیگ رەسێدە زیاتر لە ١،٢ مەلیۆن بەرمیل رووژانە لەماوەی مانگ
ئاب و ئەیلول.
وەزارەتەگە لە بەیاننامەیگ رەسیە ئاژانس شەفەق نیوز وت: پەیوەندی تەلەفۆنییگ
بوی ناوبەین ئیحسان عەبدولجەبار ئیسماعیل وەزیرنەفت عراق و عەبدولعەزیز بن سەلمان
عەبدولعەزیز ئال سعود وەزیر نەفت سعودیە، ک باس لە دویاترین گەشەگان کردن لەباوەت
بازاڕ پتڕۆڵ، وئەو پێشکەفتنەگ وەدەسهاوریا وە جیوەجیکردن رێککەفتن ئۆپیک.
وتیش؛ وەزیر نەفت عراق دووپاتکرد ئەرا هاوسەنگە سعودیەگەی ک عراق ئەوەسا
رەسێدە پابەندی وە رێککەفتنەگە وەئاست ١٠% وەگەرد سەرەتایی مانگ ئاب، و ئەوەسا خەێدە
بان کەمەوکردن بەرهەمەگەی وەبایی ٤٠٠ هەزار بەرمیل رووژانە لە مانگ ئاب وئەیلول، ئەرا
قەرەبوو بەرهەمەگان مانگەیل ئایار و حوزەیران وتەمووز.
وتیش؛ وەزیرەگە دیاری کرد ک کەمەوکردنەگە خەێدە بان کەمەوکردن ٨٥٠ هەزار
بەرمیل رووژانە ک عراق وەپی پابەندبوی لە مانگەیل ئاب وئەیلول لەبان رێککەفتن ئۆپیک،
تا بڕ کەمەوکردنەگە لە عراق ئەرا مانگ ئاب وئەیلول بوودە یەک مەلیۆن و ٢٥٠ هەزار بەرمیل
رووژانە، ئەرا هەر مانگیگ
